《寄尹叔 其一》
宋代·李正民

来往三吴几度春，星星华发镜中新。厌餐柯岭冷毛羜，急趁松江雉尾莼。

东海且垂任子钓，西风尚畏庾公尘。二千石禄惭非称，未作隳官谢病人。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。